
Nr. 22/352


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.47/2000 pentru modificarea şi completarea Ordonanţei Guvernului nr.23/1995 privind instituirea sistemului de marcare pentru ţigarete, produse din tutun şi băuturi alcoolice, cu care comisia noastră a fost sesizată în fond cu adresa Biroului Permanent nr.215 din 15 mai 2000.

	PREŞEDINTE,

Prof. dr. Florin Georgescu

RAPORT

asupra proiectului de Lege privind aprobarea Ordonanţei de urgenţă a Guvernului nr.47/2000 pentru modificarea şi completarea Ordonanţei Guvernului nr.23/1995 privind instituirea sistemului de marcare pentru ţigarete, produse din tutun şi băuturi alcoolice
Cu adresa nr.215 din 15 mai 2000, Biroul Permanent, conform art.89 şi 107 din Regulamentul Camerei Deputaţilor, a sesizat, pentru examinare şi avizare în fond, în procedură de urgenţă, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr.47/2000 pentru modificarea şi completarea Ordonanţei Guvernului nr.23/1995 privind instituirea sistemului de marcare pentru ţigarete, produse din tutun şi băuturi alcoolice.
La întocmirea raportului s-a avut în vedere avizul Comisiei juridice, de disciplină şi imunităţi, precum şi avizul Consiliului Legislativ.

La lucrările comisiei au participat 24 deputaţi, din totalul de 25 membri ai comisiei.

Prezentul proiect de Lege are ca obiect de reglementare modificarea şi completarea Ordonanţei Guvernului nr.23/1995 privind instituirea sistemului de marcare pentru ţigarete, produse din tutun şi băuturi alcoolice, în sensul corelării prevederilor referitoare la eliberarea licenţelor de atestare a dreptului de marcare cu cele de eliberare a autorizaţiilor de comercializare a acestor produse.

Potrivit prevederilor constituţionale, proiectul de lege face parte din categoria legilor ordinare.

La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii Ministerului Finanţelor Publice, care au susţinut forma rezultată din prezentul raport.

In urma examinării proiectului de Lege privind aprobarea Ordonanţei de urgenţă a Guvernului nr.47/2000 pentru modificarea şi completarea Ordonanţei Guvernului nr.23/1995 privind instituirea sistemului de marcare pentru ţigarete, produse din tutun şi băuturi alcoolice, în şedinţa din 3 februarie 2004, comisia a hotărât, cu unanimitate de voturi, respingerea întrucât acesta a rămas fără obiect de reglementare. Ordonanţa de urgenţă a Guvernului nr.47/2000 a fost abrogată prin Legea nr.571/2003 privind Codul fiscal, art.298 pct.14.
	PREŞEDINTE,

Prof. dr. Florin Georgescu
	SECRETAR,

Dr. Daniel Ionescu

Consilieri parlamentari:

               Onete Alexandru

               Bărdiţă Mariana

